Εθνική κάσσα - Βικιπαίδεια

# Εθνική κάσσα

### Από τη Βικιπαίδεια, την ελεύθερη εγκυκλοπαίδεια

Σήμερα, στη νεοελληνική γλώσσα μπορεί συνειρμικά να θυμίζει ο όρος Εθνική κάσσα κάτι το μακάβριο πλην όμως αυτή ήταν η επίσημη ονομασία ειδικού ταμείου εισφορών προς οικονομική ενίσχυση της Φιλικής Εταιρείας που συστάθηκε το 1820 από τον Αλέξανδρο Υψηλάντη κατ΄ απομίμηση του "Κιβωτίου Ελέους" που είχε συστήσει το 1819 ο Πατριάρχης Γρηγόριος o Ε'.

Παρ΄ όλες τις προσπάθειες του Αλέξανδρου Υψηλάντη ο οποίος και είχε απευθύνει σχετικές εγκυκλίους προς τους απανταχού τότε Έλληνες η "Εθνική κάσσα" δεν ευδοκίμησε με αποτέλεσμα να συγχωνευθεί με το ταμείο της εφορίας της Φιλικής Εταιρείας της Κωνσταντινούπολης. Κατά τη διάρκεια όμως της λειτουργίας της, πραγματοποιήθηκαν πλείστοι έρανοι υπέρ αυτής υπό διάφορα προσχήματα όπως για ίδρυση σχολείων, νοσοκομείων κλπ. Τα ποσά όμως που συλλέγονταν διαθέτονταν πραγματικά υπέρ των σκοπών της Φιλικής Εταιρείας που ποτέ όμως και δεν δημοσιοποιήθηκαν.

Παρόμοιο περίπου ταμείο με το όνομα "κάσσα" δημιουργήθηκε και στις Σπέτσες για ανάγκες των ναυτικών που αποτέλεσε και την πρώιμη ιδέα της ασφάλισης των Ναυτικών, που υλοποίησε αργότερα η Βασίλισσα Αμαλία δημιουργώντας το Ναυτικό Απομαχικό Ταμείο γνωστό ως Ν.Α.Τ.

Ανακτήθηκε από "http://el.wikipedia.org../../../%CE%B5/%CE%B8/%CE%BD/%CE%95%CE%B8%CE%BD%CE%B9%CE%BA%CE%AE_%CE%BA%CE%AC%CF%83%CF%83%CE%B1.html"

Κατηγορίες: Φιλική Εταιρεία | Ελληνική Επανάσταση του 1821

##### Views

- Άρθρο
- Συζήτηση
- Τελευταία έκδοση

##### Αναζήτηση